da da da et nb en hbs_lat pt nn de da nb da da da de da sv en it de da fr en da da af da da da ro da en en sv en da da af en da da ro da en fr da da et nb en hbs_lat pt nn de da nb da da da de da sv en it de da fr nb hbs_lat nb en da da da da da da da da da da da da da en sv da da da da da da da fr nb es es es en da da ca nb da da da de da da da da nb en da da nl da nl da en
EU vil definere kriterierne for 'grønne investeringer' - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside KLIMA EU vil definere kriterierne for ‘grønne investeringer’
Image by Menno de Jong from Pixabay
Til at få flere miljøvenlige investeringer vil EU have regler for, hvad der kvalificerer til at være grønne eller bæredygtige aktiviteter.
Ved junis plenarsession vil MEP’erne stemme om en ramme, der definerer hvilke aktiviteter, der kan betragtes som værende bæredygtige. Dette vil etablere et fælles klassifikationssystem på tværs af EU, give virksomheder og investorer klarhed og opfordre den private sektor til at øge finansieringen til overgangen til klimaneutralitet.
Parlamentet og Rådet nåede frem til en midlertidig aftale i december 2019. Parlamentets økonomiudvalg og miljøudvalg bakkede op om aftalen d. 28. maj.
Behov for en fælles definition
Bæredygtig udvikling kræver bevarelse af de naturlige ressourcer og respekt for mennesker og sociale rettigheder. Klimahandlinger er et vigtigt aspekt, da behovet for at begrænse klimaforandringerne bliver mere og mere nødvendigt.
EU er forpligtet til gradvist at reducere sit drivhusgasudslip. Den Europæiske Grønne Aftale, EU’s hovedinitiativ for dets klimahandlinger, har et mål om at EU skal være klimaneutralt fra 2050.
Til at nå dette mål bliver EU nødt til at investere i nye teknologier. Kommissionen vurderer, at Europa har brug for omkring €260 mia. i ekstra årlige investeringer det næste årti.
Offentlige investeringer vil ikke være tilstrækkelige, og private investorer bliver nødt til at træde til for at finansiere klimavenlige projekter. Dette kræver klare kriterier for, hvad der er bæredygtigt og miljøvenligt. Ellers risikerer nogle projekter at blive “greenwashing”, dvs. projekter, der lader til at være grønne, men ikke er det.
Nogle EU-lande er allerede begyndt at udvikle systemer for klassificeringen. Men selskaber, der søger finansiering og investorer, der ønsker at støtte bæredygtige projekter, vil få gavn af de fælles EU-standarder.
Hvilke økonomiske aktiviteter er “bæredygtige”?
“Taksonomireglerne” har seks miljømål og slår fast, at en aktivitet kan betragtes som værende bæredygtig, hvis den bidrager til enhver af dem uden at skade de andre.
Princippet om “ingen skade” (hvilket mangler at blive defineret af Kommissionen) skal sikre, at den økonomiske aktivitet, der gør mere skade på miljøet, end den gavner, ikke kan klassificeres som bæredygtig. Miljømæssigt bæredygtige aktiviteter skal også respektere menneskerettigheder og arbejdsrettigheder.
(a) afbødning af klimaforandringer (at undgå/reducere drivhusgasudslip)
(c) bæredygtig brug og beskyttelse af vand og havressourcer
(d) overgang til en cirkulær økonomi
(e) forebyggelse og kontrol af forurening
(f) beskyttelse og restorering af biodiversitet og økosystemer
Deltagerne på de finansielle markeder, der sælger finansielle produkter, og selskaber med mere end 500 ansatte, skal fremlægge, hvordan deres aktiviteter bridrager til miljømålsætningerne.
Efter reglerne er vedtaget, vil Kommissionen udvikle tekniske kriterier for hver målsætning. Disse skal allerede være klare ved udgangen af 2020. Tidsfristen for resten af målsætningerne er udgangen af 2021. Reglerne vil træde i kraft for hver miljømålsætning et år efter det tekniske kriterie er blevet fastlagt.
Tidligere artikelSkånetrafiken har planer om at genoptage direkte trafik fra Ystad til Danmark
Næste artikelFaldende covid-19 relaterede dødstal på den danske side af Øresund
RELATEREDE ARTIKLERMERE FRA FORFATTEREN
Danmark og Sverige sender brev til FN’s Sikkerhedsråd efter gasudslip og rapporter om eksplosioner ved Nord Stream 1 og 2
Mindre CO2-udslip for fly og skibe: EU’s tiltag forklaret
CO2-udslip fra luft- og skibsfart: Fakta og tal
Klimaforandringer: EU’s skove skal modvirke CO2-udslip
Kulstoflækage: Parlamentet vil stoppe selskaber, der undgår udslipsregler
Trods koldere efterår stiger nettoudledningen af ​​kuldioxid på den nordlige halvkugle
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
Længe ventet universaloplader til mobile enheder bliver en realitet i 2024
Danmark og Sverige sender brev til FN’s Sikkerhedsråd efter gasudslip og...
EU-millioner til STRING-projekt, der skal gøre det muligt for lastbiler at...